आठ तक मांग पूरी नहीं हुई तो होगा उग्र आंदोलन
बेरोजगारहुए ठेकाकर्मियों का केसीसी प्रशासन भवन के सामने धरना तीसरे दिन शनिवार को भी जारी रहा। ठेकाकर्मियों के विरोध प्रदर्शन को देखते हुए तीसरे दिन भी पुलिस जाब्ता तैनात रहा।
खेतड़ी विधायक पूरणमल सैनी ठेकाकर्मियों के धरने के समर्थन में आए। केसीएमएस यूनियन के महामंत्री श्यामलाल सैनी ने भी ठेकाकर्मियों के धरने को समर्थन दिया। विधायक ठेकाकर्मियों की मांगों को लेकर केसीसी महाप्रबंधक आरके शाह से मिले। विधायक ने बेरोजगार हुए ठेकाकर्मियों से कहा कि आठ मार्च तक आप लोगों की मांग नहीं मानी गई तो एचसीएल प्रोजेक्ट का जितना भी मलबा राज्य सरकार की जमीन पर पड़ा है, उसे उठाने के लिए राज्य सरकार द्वारा नोटिस दिलवाया जाएगा।
मामले को विधानसभा में भी उठाया जाएगा। इस दौरान केसीएमएस महामंत्री श्यामलाल सैनी ने कहा कि केसीएमएस हमेशा से हीे मजदूरों के हितों का ध्यान रखा है। रविंद्र फौजी ने कहा कि सोमवार तक तक मांग पूरी नहीं हुई तो आंदोलन को और तेज किया जाएगा।
^निजी कंपनियों का कार्यकाल खत्म हो जाने के बाद बेरोजगार हुए ठेकाकर्मियों को जब तक रोजगार नहीं मिलेगा तब तक आंदोलन जारी रहेगा। नई कंपनी में बाहर के मजदूरों को काम नहीं करने दिया जाएगा। -रामचंद्र,ठेकाकर्मी सरक्षक
^ठेकामजदूरों का बकाया हिसाब करने के लिए कंपनियों को लिख दिया गया है। प्रयास किए जाएंगे कि नई कंपनी में इन्ही ठेकाकर्मियों को लिया जाए। -आरकेशाह, केसीसी महाप्रबंधक
संबोधित करते विधायक पूरणमल सैनी।
hin_Deva hin_Deva hin_Deva hin_Deva hin_Deva hin_Deva awa_Deva